input: KOMISIJAS LĒMUMS
  (2013. gada 13. novembris),
  ar ko par katru mēnesi laika posmā no 2012. gada 1. augusta līdz 2013. gada 1. jūnijam pielāgo korekcijas koeficientus, ko piemēro trešās valstīs strādājošu Eiropas Savienības ierēdņu, pagaidu darbinieku un līgumdarbinieku atalgojumam
  (2013/655/ES)
  EIROPAS KOMISIJA,
  ņemot vērā Līgumu par Eiropas Savienības darbību,
  ņemot vērā Eiropas Savienības Civildienesta noteikumus un Eiropas Savienības Pārējo darbinieku nodarbināšanas kārtību, kas noteikti ar Padomes Regulu (EEK, Euratom, EOTK) Nr. 259/68 (1), un jo īpaši to X pielikuma 13. panta otro daļu,
  tā kā:
  (1)
  Komisijai pieejamie statistikas dati liecina, ka dažās trešās valstīs dzīves dārdzības izmaiņas, kuras mēra, pamatojoties uz korekcijas koeficientu un atbilstošo valūtas maiņas kursu, pārsniedz 5 % kopš iepriekšējās reizes, kad tika noteikti korekcijas koeficienti, ko piemēro trešās valstīs strādājošu Eiropas Savienības ierēdņu, pagaidu darbinieku un līgumdarbinieku nodarbinātības valsts valūtā izmaksātam atalgojumam.
  (2)
  Saskaņā ar Civildienesta noteikumu X pielikuma 13. panta otro daļu šādos gadījumos korekcijas koeficientus pielāgo par katru mēnesi attiecīgi ar 2012. gada 1. augustu, 1. oktobri, 1. novembri, 1. decembri un 2013. gada 1. janvāri, 1. februāri, 1. martu, 1. aprīli, 1. maiju un 1. jūniju,
  IR PIEŅĒMUSI ŠO LĒMUMU.
  1. pants
  Korekcijas koeficienti, ko piemēro trešās valstīs strādājošu Eiropas Savienības ierēdņu, pagaidu darbinieku un līgumdarbinieku nodarbinātības valsts valūtā izmaksātam atalgojumam, tiek pielāgoti valstīm, kā tas norādīts pielikumā. Pielikumā iekļautas tabulas desmit mēnešiem, kurās precizēts, uz kurām valstīm pielāgojums attiecas un kādi ir piemērošanas datumi katrai valstij.
  Minētā atalgojuma aprēķināšanā izmantoto valūtas maiņas kursu nosaka saskaņā ar Finanšu regulas īstenošanas kārtību (2), un minētais kurss atbilst attiecīgajiem datumiem, kas minēti pielikuma tabulās.
  2. pants
  Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
  Briselē, 2013. gada 13. novembrī